钦定古今图书集成/明伦汇编/家范典/第110卷 > 《魏张揖博雅》 > 《与迈求婚启》宋·苏轼
## 钦定古今图书集成/明伦汇编/家范典/第110卷 > 《魏张揖博雅》 > 《与迈求婚启》宋·苏轼

里闬之游，笃于早岁；交朋之分，重以世姻。某长子迈，
天资朴鲁，近凭一艺于师傅。贤小娘子，姆训夙成，远
有万石之家法。聊伸不腆之币，愿结无穷之欢。

龟筮既从，祖考咸喜。伏承令子第二小娘子庆闱擢
秀，岂独卫公之五长；而某第二子某驽质少文，庶几
南容之三复。恭驰不腆之币，永结无穷之欢。悚忭于
怀，敷述罔既。